ג'קי צ'אן

סר ג'קי צ'אן  MBE צ'נג לונג (בסינית: 成龍, בפין יין: Chéng Lóng) או בשמו המקורי צ'אן קונג-סאנג (בסינית: 陈港生; נולד ב-7 באפריל 1954) הוא שחקן קולנוע, אמן לחימה, תסריטאי, במאי, מפיק וזמר סיני-אמריקאי. נחשב לאחד מגדולי שחקני הקונג פו והפעולה בכל הזמנים. השתתף במהלך חייו במספר שיא של הפקות (קרוב ל-600) הכוללות בעיקר סרטי קולנוע. זוכה פרס אוסקר לשם כבוד לשנת 2016.

ביוגרפיה
צ'אן נולד בהונג קונג שהייתה אז תחת שלטון בריטי. הוא החל בלימודי אופרה סינית בגיל 7 ובמקביל למד אמנויות לחימה שונות. צ'אן החל את הקריירה הקולנועית שלו בתפקידים זוטרים עוד מגיל שמונה משנת 1962 בין היתר כפעלולן וכניצב בסרטיו של ברוס לי: "אגרוף הזעם" ו"הדרקון". הוא הושפע מאוד מסרטיו של לי, וכן מסרטי באסטר קיטון. במקביל לקריירה הקולנועית שלו פיתח צ'אן את הקריירה המוזיקלית שלו והוציא לראשונה שני אלבומים מוזיקליים בשנת 1984: "Love Me" ו-"Thank You". עד שנת 1988 הוציא לפחות אלבום נוסף אחד בשנה. הוא החל לכתוב תסריטים ולביים סרטים ב-1987 ומאז עסק פחות במוזיקה. בתחילה התפרסם כשחקן רק באסיה (בעיקר בסין) ובאירופה. הוא הגיע לתודעה האמריקאית לראשונה בסרטו "אגרופים מצחיקים" בשנת 1980 אך לא הצליח להישאר בתודעה (באוטוביוגרפיה שלו כתב שלא הוא יצר את הכוריאוגרפיה בסרט זה, כך שעדיין לא הביא את סגנונו האישי לקהל האמריקאי). הצלחתו בשוק האמריקאי החלה בסרטו "רעמים ברובע ברונקס" בשנת 1995. בשנת 1998 ג’קי צ'אן שיחק בסרט המצליח ״שעת שיא״ שגרף הכנסה של כ-244 מיליון דולר ובעקבות ההצלחה יצאו סרטי ההמשך ״שעת שיא 2״ ו״שעת שיא 3״. בשנת 2007 שיתף פעולה לראשונה עם השחקן ואומן הלחימה ג'ט לי בסרט הממלכה האסורה, בשנת 2010 שיחק בסרט קארטה קיד בתור מורה לוו-שו.

בשנת 2017 גילם את דמותו של מר פאנג בסרט האנימציה "שודדי הפיצוחים 2: טבעי להשתגע".

ב-2008 עלתה בסין התוכנית "תלמיד הדרקון", תחרות כישרונות משחק ווו-שו. הזוכה, ג'ק טו, הוכרז כ"יורש" של צ'אן והוא עתיד להשתתף, לצד מתמודדים אחרים בתוכנית, במספר סרטי פעולה סיניים שיפיק ויכתוב צ'אן.

שליטה בשפות
ג'קי צ'אן דובר מספר שפות. שפת האם שלו היא קנטונזית, אך הוא דובר גם מנדרינית, אנגלית, צרפתית, גרמנית, ספרדית, קוריאנית ואת שפת הסימנים האמריקאית. בריאיון לאלן דג'נרס סיפר שלמד אנגלית על ידי שמיעת תוכניות באנגלית בטלוויזיה. נושא מכשול השפה שימש כבדיחה חוזרת בסרטי "שעת שיא" כאשר כריס טאקר העיר לו על כך שהאנגלית שלו לא מובנת ובסצנת הפספוסים צ'אן עונה לו שהוא מתקשה לומר רק שלוש מילים בסינית.

מאפיינים ייחודים לסרטיו
על סגנונו הייחודי של צ'אן יצאו שני סרטי תעודה: אחד על חייו האישיים והשני על הסגנון בסרטיו.

צ'אן משתמש בצוות אישי של פעלולנים שאיתם הוא עובד באופן קבוע. השיטה של ג'קי צ'אן לפי הגדרתו היא "מסורתית", המצע עליו נוחתים הפעלולנים מבוסס על ארגזי תפוחים ולא על מזרנים, והפעלולנים מעדיפים להשתמש בציוד ייחודי על פני תיקונים והוספת אפקטים באמצעות מחשב בעבודת עריכה. סרטים רבים בהם צ'אן הוא שחקן ראשי (וביניהם בין היתר טרילוגיית "שעת שיא") מסתיימים בסצנת פספוסים מהסרט.

אין לצ'אן כפילים - הוא עושה את כל הפעלולים של הדמויות שלו בעצמו. כתוצאה מכך, לא אחת הוא נפצע במהלך הצילומים של סרטיו.

פילמוגרפיה נבחרת

 כבמאי 
 The Diary (TBA) – גם תסריטאי ומפיק

דיסקוגרפיה
ימין|230px|ממוזער|הכוכב של ג'קי צ'אן בשדרת הכוכבים של הוליווד
Love Me, 1984
Thank You, 1984
A Boy's Life, 1985
Shangrila, 1986
Jackie Chan Sing Lung, 1986
No Problem, 1987
Jackie Chan, 1988
First Time, 1992
Dragon's Heart, 1996
With All One's Heart, 2002

פרסים ומועמדויות
פרסשנהקטגוריהעבורתוצאהפרס אוסקר2016פרס כבוד של האקדמיהפרסי אמי לבידור בשעות היום2002המבצע הטוב ביותר בתוכנית אנימציההרפתקאות ג'קי צ'אןפרסי בחירת הילדים של ניקלודיאון2002גיבור פעולה אהובשעת שיא 2כוכב קולנוע אהוב2003גיבור פעולה אהובטוקסידוכוכב קולנוע אהוב2011גיבור פעולה אהובקראטה קיד2024מדבב אהוב מסרט אנימציהצבי הנינג'ה: טירוף המוטנטיםפרסי הסרטים של MTV1995פרס מפעל חיים1996הקרב הטוב ביותררעמים ברובע ברונקס1997סיפורו של שוטר 4 - המכה הראשונה1999הקרב הטוב ביותר (עם כריס טאקר)שעת שיאהצמד הטוב ביותר על המסך (עם כריס טאקר)2002שעת שיא 2הקרב הטוב ביותר (עם כריס טאקר)2003הצמד הטוב ביותר על המסך (עם אוון וילסון)צוות שנחאי2008הקרב הטוב ביותר (עם כריס טאקר וסון מינגמינג)שעת שיא 3פסטיבל הסרטים העולמי במונטריאול2001גרנד פרי של אמריקהפרס בחירת הקהל2008התאמה אהובה על המסך (עם כריס טאקר)שעת שיא 32011צוות אהוב על המסך (עם ג'יידן סמית')קראטה קיד2011כוכב אקשן אהובפסטיבל הסרטים של שאנגחאי2005תרומה יוצאת דופן לקולנוע הסיניפרסי בחירת הנוער2002כימיה נבחרת (עם כריס טאקר)שעת שיא 22008שחקן קולנוע נבחר: הרפתקאות פעולההממלכה האסורה

ראו גם
הרפתקאות ג'קי צ'אן
הפנטזיה של ג'קי צ'אן

קישורים חיצוניים



 Jackie Chan - How to Do Action Comedy באתר YouTube



הערות שוליים

קטגוריה:שחקני קולנוע וטלוויזיה סינים
קטגוריה:במאי קולנוע סינים
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:פעלולנים
קטגוריה:אמני לחימה סינים
קטגוריה:אמני קונג פו
קטגוריה:אמני לחימה בקולנוע
קטגוריה:זמרים סינים
קטגוריה:חברים במסדר האימפריה הבריטית
קטגוריה:אישים שהונצחו בשדרת הכוכבים של הוליווד: קולנוע
קטגוריה:שגרירים של רצון טוב - יוניסף
קטגוריה:אמריקאים שנולדו ב-1954